CELEX: 62018CN0122
Language: el
Date: 2018-02-14 00:00:00
Title: Υπόθεση C-122/18: Προσφυγή της 14ης Φεβρουαρίου 2018 — Ευρωπαϊκή Επιτροπή κατά Ιταλικής Δημοκρατίας

9.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 123/13
            
         Προσφυγή της 14ης Φεβρουαρίου 2018 — Ευρωπαϊκή Επιτροπή κατά Ιταλικής Δημοκρατίας
   (Υπόθεση C-122/18)
   (2018/C 123/19)
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: G. Gattinara και C. Zadra)
   
      Καθής: Ιταλική Δημοκρατία
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιταλική Δημοκρατία, παραλείποντας να διασφαλίσει και εξακολουθώντας να μη διασφαλίζει ότι οι δημόσιοι φορείς τηρούν τις προθεσμίες των 30 ή των 60 ημερολογιακών ημερών για την πληρωμή των χρεών τους από εμπορικές συναλλαγές, παρέβη τις υποχρεώσεις που υπέχει από την οδηγία 2011/7/ΕΕ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για την καταπολέμηση των καθυστερήσεων πληρωμών στις εμπορικές συναλλαγές (ΕΕ L 48, σ. 1) και, ειδικότερα, τις υποχρεώσεις του άρθρου 4 της εν λόγω οδηγίας·
            
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Από τα στοιχεία που έχει στη διάθεσή της η Επιτροπή, τα οποία βασίζονται στις πληροφορίες που προσκόμισε η Ιταλική Δημοκρατία κατά την προ της ασκήσεως προσφυγής διαδικασία, προκύπτει ότι οι προθεσμίες πληρωμής των 30 και των 60 ημερών, που θεσπίζονται στο άρθρο 4 της οδηγίας 2011/7/ΕΕ για την καταπολέμηση των καθυστερήσεων πληρωμών στις εμπορικές συναλλαγές, δεν τηρούνται όχι από μεμονωμένους φορείς αλλά από ολόκληρες κατηγορίες δημοσίων φορέων, όχι στην περίπτωση μεμονωμένων εμπορικών συναλλαγών αλλά ως μέσες προθεσμίες πληρωμής, δηλαδή όσον αφορά το σύνολο των εμπορικών συναλλαγών των ανωτέρω φορέων και, τέλος, όχι για περιορισμένο χρονικό διάστημα αλλά συνεχώς από τον Σεπτέμβριο του 2014 έως την ημερομηνία ασκήσεως της παρούσας προσφυγής. Η Επιτροπή εκτιμά, συνεπώς, ότι υφίσταται αποδεδειγμένη, συνεχής και συστηματική παράβαση του άρθρου 4 της οδηγίας.